בריטני מרפי

בריטני אן מרפי-מונג'ק (באנגלית: Brittany Anne Murphy-Monjack; 10 בנובמבר 1977 – 20 בדצמבר 2009) הייתה שחקנית וזמרת אמריקאית.

ביוגרפיה
מרפי נולדה בשם בריטני אן ברטולוטי (Brittany Anne Bertolotti) באטלנטה, ג'ורג'יה שבארצות הברית למשפחה נוצרית-בפטיסטית ממוצא איטלקי, אירי, וסלובקי. הוריה הם אנג'לו ברטולוטי ושרון קת'לין מרפי, בת מעמד הפועלים. הם התגרשו זמן קצר לאחר לידתה, והיא גדלה באדיסון שבניו ג'רזי ובברבנק שבקליפורניה עם אמה. למרפי היה קשר מועט עם אביה, עבריין מורשע . מרפי הייתה הבת הצעירה ביותר אחרי שני אחים למחצה ואחות למחצה. היא אמנם התחנכה כבפטיסטית, אך בבגרותה לא שייכה עצמה לזרם נוצרי מסוים.

כשהייתה בת 9, השתתפה מרפי כזמרת במחזמר "עלובי החיים", והוחתמה על ידי אמרגן שנשאר לצדה עד גיל 13.

כאשר בריטני הייתה בת 15, אמה אובחנה כחולת סרטן השד, והחלימה לאחר שני ניתוחים לכריתת השד.

קריירה
 כשחקנית 
עבודתה הראשונה של מרפי הייתה בהוליווד, כאשר הייתה בת 14, כיכבה כברנדה דרקסל בסדרת הטלוויזיה "הכיתה של דרקסלס". לאחר מכן גילמה את מולי מורגן בסדרה "The Torkelsons" (הנקראת גם "Almost Home"). בנוסף היא הוחתמה לגלם את ג'ניס ג'ופלין בסרט ביוגרפי, אך הוא לא יצא לפועל בגלל בעיות זכויות יוצרים על המוזיקה של הזמרת.

מרפי ידועה בעיקר בזכות כיכובה בסרט "קלולס" (1995), בתפקיד טאי. בנוסף כיכבה בסרטים "אל תוציא מילה" (2001), "8 מייל" (2002), "בנות בסטייל" (2003), וגם בסרטים פחות ידועים כמו: "ימים מכורים" (2002) ו"נערת הראמן" (2008).

בשנת 1997 שיחקה בהפקה של ברודוויי למחזה של ארתור מילר "מראה מעל הגשר" בתפקיד של קת'רין.

היא הופיעה גם במספר סדרות טלוויזיה, בהן: "תאומות", "מרפי בראון", "ילד פוגש עולם", "פרייז'ר", ו"המרשל" ותרמה את קולה לדמות לואן פלאטר בסדרת האנימציה "המלך היל".

בהמשך הופיעה מרפי בסרטים "יומן האקסיות" (2004) ו"עיר החטאים" (2005).

לאחר מותה, יצאו שני סרטים בכיכובה של מרפי, הסרט "היעלמות מסתורית" שיצא בשנת 2010, ובשנת 2014 יצא לאקרנים המותחן הפסיכולוגי העצמאי "משהו רשע" שמרפי הצטלמה אליו בשנת 2009, בתפקיד סוזן, הפסיכיאטרית של כריסטין (שאנטל ונסאנטן).

כמוזיקאית
שמאל|ממוזער|250px|מרפי בהופעה בפני חיילי יחידה צבאית אמריקאית, 2003
מרפי הייתה הסולנית בלהקת "Blessed With Soul" בתחילת שנות ה-90.

ב-2005 הופיעה גם בקליפ הפרומו לסינגל "Closest Thing To Heaven" של להקת Tears for Fears. באוגוסט 2005 הופיעה בתוכנית המוזיקה הבריטית "CD:UK", לצד הולי ווילאפבי.

באביב 2006, פול אוקנפולד הוציא עם מרפי סינגל בשם "Faster Kill Pussycat", מתוך האלבום "A Lively Mind", שיצא ב-6 ביוני בארצות הברית. השיר הפך ללהיט מועדונים, והגיע למקום הראשון במצעד "שירי המועדונים החמים" של מגזין בילבורד. בנוסף הלהיט הגיע למקום השביעי במצעד הסינגלים הבריטי בחודש יוני 2006. באותה שנה הוכרז שתדבב את דמותה של טינקר בל בסרט בעל אותו שם, אך לבוסף הוחלפה במיי ויטמן.

מרפי חזרה למוזיקה לאחר יציאת סרט האנימציה בו השתתפה, "תזיזו ת'רגליים", והיא הקליטה גרסאות כיסוי לשיר של להקת קווין, "Somebody to Love", ולשיר של להקת "אדמה, רוח ואש", "Boogie Wonderland".

מרפי עבדה על אלבום הבכורה שלה, שהושפע ממוזיקת טכנו-פופ. האלבום יצא ב-2007. עבדה עם מספר מפיקים ודי-ג'יי בהם פול אוקנפולד, כריס קוקס, מקס מרטין וטימבלנד.

 עיסוקים אחרים 
במהלך 2005, מרפי הייתה הפרזנטורית של חברת הג'ינסים "Jordache".

ב-2006 דורגה במקום ה-36 ברשימת "100 הנשים הסקסיות ביותר".

חיים אישיים
במאי 2007, מרפי נישאה לתסריטאי היהודי-בריטי סיימון מונג'ק , בטקס יהודי צנוע. במשך השלוש שנים וחצי האחרונות בחייה של מרפי, היא התגוררה יחד עם בעלה מונג'אק ועם אמה באותו הבית.

 מותה 
ב-20 בדצמבר 2009 בשעות הבוקר הובהלה מרפי לבית החולים לאחר שאמה ובעלה מצאו אותה מחוסרת הכרה בחדר האמבטיה. בבית החולים נקבע מותה של מרפי בת ה-32, ונטען שהגורם למוות הוא דום לב. כחצי שנה לאחר מותה, ב-24 במאי 2010, מת גם בעלה, סימון מונג'אק, מדלקת ריאות ואנמיה. שמועות ברשת טענו שמותם של השניים נגרם כתוצאה מעובש קטלני, אך חוקרי מקרי המוות קבעו שאין לכך בסיס.

ממוזער|מקום קבורתה של מרפי, בפארק זיכרון פורסט לון.

פילמוגרפיה
 קולנוע 
+שנהסרטתפקידהערות1993Family Prayersאליס1995קלולסטאי פרייז'ר1996דרך לחופשרונדה1997דרייבשליחה1998צלילי המיםמריFalling Skyאמילי ניקולסוןהנבואה 2איזיפיניקסורוניקהZack and Rebaריבה סימפסון1999יופי מקומיליסה סוונסוןנערה בהפרעהדייזי רנדון2000טריקסירובי פרליAngels!האחות באלווסצ'רי פולסג'ודי מארקן2001מדרכות ניו יורקאשליחיזורי קיץדידי מאליגןאל תוציא מילהאליזבת בורוזהבחורים בחייפיי פורסטר2002ימים מכוריםניקי8 מיילאלכס לטורנו2003ירח דבש מטורףשרה מק'קנרניבנות בסטיילמולי גאןיופי ילד!נלי2004יומן האקסיותסטייסי הולט2005עיר החטאיםשלימעולם לאמגי פייג'2006מסיבת רווקיםסואהבה וצרות אחרותאמילי "ג'קס" ג'קסוןתזיזו ת'רגלייםגלוריהדיבובThe Dead Girlקריסטה קוצ'ר2008נערת הראמןאביפיוצ'רמה: המפלצת עם מיליארד הגביםקוליןדיבוב2009דדלייןאליסמעבר למסדרוןג'ון2010היעלמות מסתוריתמארי2014משהו רשעסוזן
 טלוויזיה 
+שנהסדרהתפקידהערות1991מרפי בראוןאחות של פרנקפרק: "On Another Plane: Part 1"1992-1991הכיתה של דרקסלסברנדהתפקיד ראשי; 18 פרקים1992Kids Incorporatedסלסטהפרק: "Lay Off"פרקר לואיסאנג'יפרק: "The Kiss"1993The Torkelsonsמולי מורגןתפקיד ראשי (עונה 2); 13 פרקיםבלוסוםוונדיפרק: "Blossom in Paris: Part 1"1994פרייז'ראולסןפרק: "Give Him the Chair!"שולחן לחמישהאבי2 פרקים1995-1994תאומותשרה6 פרקים1995ילד פוגש עולםטריני מרטין2 פרקיםThe Marshalליזי רות'פרק: "These Foolish Things"סיקווסטכריסטינה ונקאמפפרק: "Second Chance"רצח מדרגה ראשונהדיאנה "די-די" קרסוןפרק: "Chapter Nine"1996Double Jeopardyג'וליהסרט טלוויזיה של CBSנאש ברידג'סקאריפרק: "Night Train"קלולסג'סמיןפרק: "Driving Me Crazy"1997 - 2009המלך היללואן פלאטרדיבוב; 254 פרקים1998David and Lisaליסהסרט טלוויזיה של ABC1999חשבון השטןרבקהסרט טלוויזיה של שואוטיים2000-1999פפר אןילדה בכיתה ח'דיבוב; 3 פרקים2000Common Groundדורותי נלסוןסרט טלוויזיה של שואוטיים2009מחווהסיליה מק'גווןסרט טלוויזיה של LifetimeMegafaultד"ר איימי לייןסרט טלוויזיה של Syfy

קישורים חיצוניים






הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:זמרות אמריקאיות
קטגוריה:זמרים אמריקאים
קטגוריה:אמריקאיות שנולדו ב-1977
קטגוריה:אמריקאים שנולדו ב-1977
קטגוריה:אמריקאיות שנפטרו ב-2009
קטגוריה:אמריקאים שנפטרו ב-2009